Nyeste Skilderie af Kiøbenhavn, 1829-09-26
Generalbygmester Laurits Thura har gjort Tegningen og anordnet det Hele, men Gercken var Mesteren af Udførelsen. Skjøndt disse Monumenter røbe stor Efterlignelse af de andre to over Christian 5te og Dronning Charlotte Amalie, de staae sammen med, saa ere de dog udarbeidede med langt større Kunst og i en langt ædlere Smag. (Behr mann S. 91.) Thura, som i Vitruvius 2 D. S. 153154, udkommet 1749, nævner ham, tilføier: "han er nu nyeligen død, og var en af vore største og erfarneste Billedhuggere." Perold, Johan Christopher, Billedhugger. Han er fød i Dresden. Balthaser i Dresden, Schluter i Berlin, af hvilken sidste Chur fyrst Wilhelms Statue til Hest var forfærdiget og Donner i Wien vare hans Lærere og Mønstere. Han kom i kongelig preussisk Tjeneste og forfærdigede i Potsdam af carrarisk Marmor to Caryatider ved Indgangen af Marmortrappen i Slottet, ligesom og en af de fire i Hjørnerne. Derfra gjorde han en Reise til Kjøbenhavn og fik der Beskæftigelse ved Christiansborg Slots Bygning. Ved det kjøbenhavnske Kunstakademies Stiftelse blev han ansat som Professor. Han vendte omsider tilbage til sit Fødeland, og døde i Dresden 1760. Han havde meget studeret Antikerne, endskjønt han aldrig havde været i Jtalien. Hans Tegning var correct. Man har fundet, at hans Figurer mangle Gratie. Af hans Værker nævnes: to kolossalske Statuer, som stode paa Siderne af den midterste Port til Christiansborg Slot mod Slotspladsen; to Statuer ved Børsen, Merrur og Neptun, af hvilke især Mercur fortjente Agtelse. Paa Hirschholm anbragtes to Fontainer af ham. Hans Antagelses-Stykke ved Kunstakademiet var en Herkules, som baglænds kaster sig paa Baalet. Hennings bemærkede om samme følgende: Han har just valgt det Øjeblik, da denne Halvgud kaster sig i Jlden, hvilket har gjort Stillingen saa vanskelig, at den ikke kunde tages efter en Model, ei heller udføres i Marmor. J øvrigt, endskjønt denne Statue just ikke bærer den store Karakter af en Helt, som fra et besværligt Liv gaaer over til Udødeligheden, da den endog i Bevægelsens Heftighed viser et Udtryk, som er tvertimod den Ro, som stedse ledsager alt hvad der er guddommeligt, saa er den dog udført i en god Stil, og dens Sammensættelse mandig og dristig. (A. Hennings P. 7879. Weinwich.) Saly, Jacques Francois Joseph. Han var fra Valenciennes i Frankrig, hvor han blev fød 1720. Han blev Lærling af den berømte Couston, viiste udmærkede Anlæg for Kunsten, vandt den store Priis ved det franske Akademie, og reiste til Jtalien, for videre at uddanne sig. Ved sin Hjemkomst fra Rom gav han snart Prøver paa sin Styrke, Nøiagtighed, Lethed i Tegning. Tidsskrifterne omtalede ham med Berømmelse. Han forfærdigede 1752 Kong Ludvig 15des Ridderstatue i Marmor, som han gav sin Fødebye. Da man i Danmark var betænkt paa en Ridderstatue af Kong Frederik d. 5te, blev Sal. 1753 indkaldt hertil. Man var paa den Tid ogsaa ifærd med Kunstakademiets Oprettelse. Da dette Akademies første Directeur, Architecten Eigtved, døde, blev Sal valgt i hans Sted, og han bestyrede dette Kald med Klogskab og Nidkjerhed i 15 Aar til 1773. Han gjorde Tegning til, og bestyrede Arbeidet ved Kong Frederik 5tes Ridderstatue paa Frederikspladsen, og udgav en Beskrivelse over den, hvori han udviklede sine Jdeer, og Fremgangen ved samme. Siden reiste han misfornøiet med Indskrænkninger her i de Fonds, Akademiet havde, tilbage til sit Fædreneland, hvor han af sin Konge fik St. Michaels Ordenen. Han døde i Paris 1776. Han var kongelig fransk Billedhugger, Medlem af det parisiske Kunstakademie, og af de arkadiske Kunstakademier i Florents, i Bologne, i Marseille, ligeledes Æresmedlem af Kunstakademiet i St. Petersburg. Hans vigtigste Værk og et sandt Mesterstykke er bemeldte Ridderstatue. Han gav Tegningen til den Prismedaille, som i Guld gives af Kunstakademiet, og som er forfærdiget af Arbien. (Büschings Nachrichten 3 B. 201).J Fortegnelsen over Salonen 1769 vare forskjellige Arbeider af ham, saasom Buster af Greve A. G. Moltke, og af en fransk Ambassadeur ved det danske Hof, Ogier, begge udførte i Bronze, en Buste af Wasserschleben o. fl.